title: 2013/297/UE: Deċiżjoni tal-Kunsill tat- 13 ta’ Mejju 2013 dwar il-konklużjoni tal-Ftehim bejn l-Unjoni Ewropea u l-Ukraina li jemenda l-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi#Ftehim bejn l-Unjoni Ewropea u l-Ukraina li jemenda l-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi

text:
               20.6.2013

               MT

               Il-Ġurnal Uffiċjali tal-Unjoni Ewropea

               L 168/10

         DEĊIŻJONI TAL-KUNSILL
   tat-13 ta’ Mejju 2013
   dwar il-konklużjoni tal-Ftehim bejn l-Unjoni Ewropea u l-Ukraina li jemenda l-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi
   (2013/297/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 77(2)(a), flimkien mal-Artikolu 218(6)(a), tiegħu,
   Wara li kkunsidra l-proposta tal-Kummissjoni Ewropea,
   Wara li kkunsidra l-kunsens tal-Parlament Ewropew,
   Billi:

               (1)

               Skont id-Deċiżjoni tal-Kunsill 2012/428/UE (1), il-Ftehim bejn l-Unjoni Ewropea u l-Ukraina li jemenda l-Ftehim bejn l-Unjoni Ewropea u l-Ukraina dwar l-iffaċilitar tal-ħruġ ta’ viżi (“il-Ftehim”) ġie ffirmat fit-23 ta’ Lulju 2012, soġġett għall-konklużjoni tiegħu.

               (2)

               Il-Ftehim għandu jiġi approvat.

               (3)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit mhuwiex qed jieħu sehem, f’konformità mad-Deċiżjoni tal-Kunsill 2000/365/KE tad-29 ta’ Mejju 2000 dwar it-talba tar-Renju Unit tal-Gran Brittanja u l-Irlanda ta’ Fuq biex jieħdu parti f’xi dispożizzjonijiet tal-acquis ta’ Schengen (2); għalhekk ir-Renju Unit mhuwiex qed jieħu sehem fl-adozzjoni tagħha u mhuwiex marbut biha jew suġġett għall-applikazzjoni tagħha.

               (4)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda mhijiex qed tieħu sehem, f’konformità mad-Deċiżjoni tal-Kunsill 2002/192/KE tat-28 ta’ Frar 2002 dwar it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (3); għalhekk l-Irlanda mhijiex qed tieħu sehem fl-adozzjoni tagħha u mhijiex marbuta biha jew suġġetta għall-applikazzjoni tagħha.

               (5)

               F’konformità mal-Artikoli 1 u 2 tal-Protokoll (Nru 22) dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka mhijiex qed tieħu sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Ftehim bejn l-Unjoni Ewropea u l-Ukraina li jemenda l-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi huwa b’dan approvat f’isem l-Unjoni.
   It-test tal-Ftehim jinsab mehmuż ma’ din id-Deċiżjoni.
   Artikolu 2
   Il-President tal-Kunsill għandu jaħtar il-persuna(i) bis-setgħa li tipproċedi/jipproċedu, f’isem l-Unjoni, skont l-avviż previst fl-Artikolu 2 tal-Ftehim, sabiex tesprimi l-kunsens tal-Unjoni li tkun marbuta bil-Ftehim (4).
   Artikolu 3
   Din id-Deċiżjoni tidħol fis-seħħ fil-jum tal-adozzjoni tagħha.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  ĠU L 199, 26.7.2012, p. 1.

      (2)  ĠU L 131, 1.6.2000, p. 43.

      (3)  ĠU L 64, 7.3.2002, p. 20.

      (4)  Id-data tad-dħul fis-seħħ tal-Ftehim ser tiġi ppubblikata f’Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      FTEHIM
      bejn l-Unjoni Ewropea u l-Ukraina li jemenda l-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi
      L-UNJONI EWROPEA,
      min-naħa l-waħda, u
      L-UKRAINA,
      min-naħa l-oħra,
      minn hawn ‘il quddiem imsejħa “il-Partijiet”,
      WARA LI KKUNSIDRAW il-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi, li daħal fis-seħħ fl-1 ta’ Jannar 2008,
      BIX-XEWQA li jkomplu jiffaċilitaw il-kuntatti bejn il-persuni,
      FILWAQT LI JGĦARFU l-importanza tal-introduzzjoni ta’ reġim ta’ vvjaġġar ħieles mill-viża għaċ-ċittadini tal-Ukraina fiż-żmien dovut, sakemm ikun hemm fis-seħħ il-kondizzjonijiet għall-mobbiltà ġestita tajjeb u fiż-żgur,
      FILWAQT LI JQISU d-dħul fis-seħħ tar-Regolament (KE) Nru 810/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi Kodiċi Komunitarju dwar il-Viżi (Kodiċi dwar il-Viża) (1), li, b’mod partikolari jipprevedi li tingħata motivazzjoni obbligatorja għaċ-ċaħda għall-viża u d-dritt ta’ appell għall-applikanti f’każ ta’ rifjut,
      FILWAQT LI JQISU l-Protokoll dwar l-acquis ta’ Schengen integrat fil-qafas tal-Unjoni Ewropea u l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,
      FILWAQT LI JQISU l-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea u jikkonfermaw li d-dispożizzjonijiet ta’ dan il-ftehim ma japplikawx għad-Danimarka,
      FTIEHMU KIF ĠEJ:
      Artikolu 1
      Il-Ftehim bejn il-Komunità Ewropea u l-Ukraina dwar l-iffaċilitar tal-ħruġ ta’ viżi, minn hawn ‘il quddiem imsejjaħ “il-Ftehim”, hu emendat skont id-disposizzjonijiet ta’ dan l-Artikolu:

                  (1)

                  Fit-titolu, il-kelma “Komunità” hi sostitwita bil-kelma “Unjoni”.

                  (2)

                  Fl-Artikolu 1(2), jiddaħħal l-ewwel subparagrafu li ġej:
                  L-Ukraina tista’ ddaħħal mill-ġdid il-ħtieġa tal-viża għaċ-ċittadini jew ċerti kategoriji ta’ ċittadini tal-Istati Membri kollha u mhux għaċ-ċittadini jew ċerti kategoriji ta’ ċittadini ta’ Stati Membri individwali.

                  (3)

                  Fl-Artikolu 2(1) u (2), il-kelma “Komunità” hi sostitwita bil-kliem “Unjoni Ewropea”.

                  (4)

                  Fl-Artikolu 3 il-punt (e), il-kelma “Komunitarja” hi sostitwita bil-kliem “tal-Unjoni Ewropea”.

                  (5)

                  L-Artikolu 4(1) hu emendat kif ġej:

                              (a)

                              il-punt (c) hu sostitwit b’dan li ġej:

                                          “(c)

                                          għal xufiera li jwasslu tagħbija internazzjonali u servizzi ta’ trasport ta’ passiġġieri lejn it-territorji tal-Istati Membri f’vetturi reġistrati fl-Ukraina:

                                                      —

                                                      talba bil-miktub mill-assoċjazzjoni nazzjonali tat-trasportaturi fl-Ukraina li tipprovdi għal trasport internazzjonali bit-triq, li tistqarr l-għan, it-tul, id-destinazzjoni(jiet) u l-frekwenza tal-vjaġġi;”;

                              (b)

                              il-punt (e) hu sostitwit b’dan li ġej:

                                          “(e)

                                          għall-ġurnalisti u l-ekwipaġġ tekniku li jakkumpanjawhom f’kapaċità professjonali:

                                                      —

                                                      ċertifikat jew dokument ieħor maħruġ minn organizzazzjoni professjonali jew minn min iħaddem lill-applikant, li jixhed li l-persuna konċernata hi ġurnalist kwalifikat u li jistqarr li l-għan tal-vjaġġ hu li jitwettaq xogħol ġurnalistiku jew li jixhed li l-persuna hi membru tal-ekwipaġġ tekniku li qed jakkumpanja l-ġurnalist f’kapaċità professjonali;”;

                              (c)

                              il-punt (i) hu sostitwit b’dan li ġej:

                                          “(i)

                                          għal parteċipanti fi programmi uffiċjali ta’ bdil organizzati minn bliet ġemellati u entitajiet muniċipali oħrajn:

                                                      —

                                                      talba bil-miktub mill-Kap tal-Amministrazzjoni/mis-Sindku ta’ dawk l-ibliet jew tal-entitajiet muniċipali oħrajn;”;

                              (d)

                              il-punt (j) hu sostitwit b’dan li ġej:

                                          “(j)

                                          għal qraba – konjugi, ulied (inklużi dawk adottati), ġenituri (inklużi kustodji), nanniet u neputijiet – li jżuru ċittadini tal-Ukraina legalment residenti fit-territorju tal-Istati Membri jew ċittadini tal-Unjoni Ewropea residenti fit-territorju tal-Istat Membru li tiegħu huma ċittadini:

                                                      —

                                                      talba bil-miktub mill-persuna li tospita;”;

                              (e)

                              il-punt (m) hu sostitwit b’dan li ġej:

                                          “(m)

                                          għal żjajjar fuq raġunijiet mediċi u l-persuni meħtieġa li jakkumpanjawhom:

                                                      —

                                                      Dokument uffiċjali tal-istituzzjoni medika li jikkonferma l-ħtieġa ta’ kura medika f’dik l-istituzzjoni, il-ħtieġa li wieħed ikun akkumpanjat u evidenza ta’ mezzi finanzjarji suffiċjenti sabiex jitħallas it-trattament mediku;”;

                              (f)

                              jiżdiedu l-punti li ġejjin:

                                          “(n)

                                          għar-rappreżentanti ta’ organizzazzjonijiet tas-soċjetà ċivili meta jagħmlu vjaġġi għall-għanijiet ta’ taħriġ edukattiv, seminars, konferenzi, inklużi fil-qafas ta’ programmi ta’ bdil:

                                                      —

                                                      talba bil-miktub maħruġa mill-organizzazzjoni li tospita, konferma li l-persuna qiegħda tirrappreżenta l-organizzazzjoni tas-soċjetà ċivili u ċ-ċertifikat dwar l-istabbiliment ta’ organizzazzjoni bħal din mir-Reġistru rilevanti maħruġ minn awtorità tal-Istat skont il-leġiżlazzjoni nazzjonali;

                                          (o)

                                          għall-membri tal-professjonijiet li jipparteċipaw f’wirjiet internazzjonali, konferenzi, simpożji, seminars jew avvenimenti oħrajn simili organizzati fit-territorju tal-Istati Membri:

                                                      —

                                                      talba bil-miktub mill-organizzazzjoni li qed tospita li tikkonferma li l-persuna kkonċernata qed tipparteċipa fl-avveniment;

                                          (p)

                                          għar-rappreżentanti tal-komunitajiet reliġjużi:

                                                      —

                                                      talba bil-miktub mill-komunità reliġjuża rreġistrata fl-Ukraina, li tispeċifika l-għan, it-tul u l-frekwenza tal-vjaġġi;

                                          (q)

                                          għal parteċipanti fi programmi uffiċjali tal-Unjoni Ewropea ta’ kooperazzjoni transkonfinali, bħall-programmi tal-Istrument Ewropew ta’ Viċinat u Sħubija (ENPI):

                                                      —

                                                      talba bil-miktub mill-organizzazzjoni li tospita.”.

                  (6)

                  Fl-Artikolu 5, il-paragrafi 1 sa 3, huma sostitwiti b’dan li ġej:
                  “1.   Missjonijiet diplomatiċi u pożizzjonijiet konsulari tal-Istati Membri għandhom joħorġu viżi ta’ diversi dħul b’terminu ta’ validità ta’ ħames snin għal dawn il-kategoriji ta’ persuni:

                              (a)

                              membri ta’ Gvernijiet u Parlamenti nazzjonali u reġjonali, Qrati Kostituzzjonali u Qrati Supremi, prosekuturi nazzjonali u reġjonali u d-deputati tagħhom, sakemm ma jkunux eżentati mill-ħtieġa tal-viża bil-Ftehim preżenti, fil-qadi ta’ dmirijiethom;

                              (b)

                              membri ta’ delegazzjonijiet uffiċjali li, wara stedina uffiċjali indirizzata lill-Ukraina, ikollhom jipparteċipaw f’laqgħat, konsultazzjonijiet, negozjati jew programmi ta’ bdil, kif ukoll f’avvenimenti li jsiru fit-territorju ta’ wieħed mill-Istati Membri minn organizzazzjonijiet intergovernattivi:

                              (c)

                              konjugi u tfal (inklużi dawk adottati), li jkunu taħt l-età ta’ 21 jew ikunu dipendenti, u li jkunu qed iżuru ċittadini tal-Ukraina li jkunu legalment residenti fit-territorju tal-Istati Membri jew ċittadini tal-Unjoni Ewropea residenti fit-territorju tal-Istat Membru li tiegħu huma ċittadini;

                              (d)

                              nies fin-negozju u rappreżentanti ta’ organizzazzjonijiet ta’ negozju li jivvjaġġaw regolarment lejn l-Istati Membri;

                              (e)

                              ġurnalisti u ekwipaġġ tekniku li jakkumpanjawhom f’kapaċità professjonali.

                        B’deroga mill-ewwel subparagrafu, fejn il-ħtieġa jew l-intenzjoni li jivvjaġġaw sikwit jew regolarment hija manifestament limitata għal perjodu iqsar, it-terminu tal-validità tal-viża ta’ diversi dħul hu limitat għal dak il-perjodu, partikolarment meta

                              —

                              fil-każ tal-persuni msemmija fil-punt (a), it-tul ta’ żmien tal-kariga,

                              —

                              fil-każ tal-persuni msemmija fil-punt (b), il-perjodu tal-validità tal-istatus bħala membru permanenti ta’ delegazzjoni uffiċjali,

                              —

                              fil-każ tal-persuni msemmija fil-punt (c), il-perjodu ta’ validità tal-awtorizzazzjoni għal residenza legali ta’ ċittadini tal-Ukraina legalment residenti fl-Unjoni Ewropea,

                              —

                              fil-każ tal-persuni msemmija fil-punt (d), il-perjodu tal-validità tal-istatus bħala rappreżentant tal-organizzazzjoni ta’ negozju jew tal-kuntratt tax-xogħol,

                              —

                              fil-każ tal-persuni msemmija fil-punt (e), il-kuntratt tax-xogħol

                        ikun inqas minn ħames snin.
                  2.   Missjonijiet diplomatiċi u pożizzjonijiet konsulari tal-Istati Membri għandhom joħorġu viżi ta’ diversi dħul b’perjodu ta’ validità ta’ sena għal dawn il-kategoriji ta’ ċittadini, jekk kemm-il darba matul is-sena ta’ qabel ikunu kisbu mill-inqas viża waħda, ikunu użawha skont il-liġijiet ta’ dħul u residenza fit-territorju tal-Istat li żaru:

                              (a)

                              xufiera li jwasslu tagħbija internazzjonali u servizzi ta’ trasport ta’ passiġġieri lejn it-territorji tal-Istati Membri f’vetturi reġistrati fl-Ukraina;

                              (b)

                              membri tal-ekwipaġġ ta’ ferroviji, refriġeraturi u lokomottivi f’ferroviji internazzjonali, li jivvjaġġaw bejn it-territorji tal-Istati Membri;

                              (c)

                              persuni li jkunu qed jipparteċipaw f’attivitajiet xjentifiċi, kulturali u artistiċi, inklużi programmi universitarji u programmi oħra ta’ bdil, li jivvjaġġaw regolarment lejn l-Istati Membri;

                              (d)

                              parteċipanti f’avvenimenti sportivi internazzjonali u persuni li jakkumpanjawhom f’kapaċità professjonali;

                              (e)

                              parteċipanti fi programmi uffiċjali ta’ bdil organizzati minn bliet ġemellati u minn entitajiet muniċipali oħrajn;

                              (f)

                              rappreżentanti ta’ organizzazzjonijiet tas-soċjetà ċivili, li jivvjaġġaw b’mod regolari lejn l-Istati Membri għall-għanijiet ta’ taħriġ edukattiv, seminars, konferenzi, inkluż fil-qafas ta’ programmi ta’ bdil;

                              (g)

                              għal parteċipanti fi programmi uffiċjali tal-Unjoni Ewropea ta’ kooperazzjoni transkonfinali, bħall-programmi tal-Istrument Ewropew ta’ Viċinat u Sħubija (ENPI);

                              (h)

                              studenti u studenti gradwati li jivvjaġġaw regolarment għall-għanijiet ta’ studju jew taħriġ edukattiv, inkluż fil-qafas ta’ programmi ta’ bdil;

                              (i)

                              għar-rappreżentanti tal-komunitajiet reliġjużi:

                              (j)

                              għall-membri tal-professjonijiet li jipparteċipaw f’wirjiet internazzjonali, konferenzi, simpożji, seminars jew avvenimenti oħrajn simili organizzati fit-territorju tal-Istati Membri;

                              (k)

                              persuni li jeħtieġu li jżuru regolarment għal raġunijiet mediċi u l-persuni meħtieġa li jakkumpanjawhom.

                        B’deroga mill-ewwel subparagrafu, fejn il-ħtieġa jew l-intenzjoni li jivvjaġġaw sikwit jew regolarment hija manifestament limitata għal perjodu iqsar, it-tul ta’ żmien tal-validità tal-viża ta’ diversi dħul hu limitat għal dak il-perjodu.
                  3.   Missjonijiet diplomatiċi u pożizzjonijiet konsulari tal-Istati Membri għandhom joħorġu viżi ta’ diversi dħul b’perjodu ta’ validità minimu ta’ sentejn u massimu ta’ ħames snin għall-kategoriji ta’ ċittadini msemmija fil-paragrafu 2 ta’ dan l-Artikolu, jekk kemm-il darba fis-sentejn ta’ qabel ikunu użaw tajjeb il-viżi ta’ diversi dħul għal sena, skont il-liġijiet dwar id-dħul u r-residenza fit-territorju tal-Istat li żaru sakemm il-ħtieġa jew l-intenzjoni li jivvjaġġaw sikwit jew regolarment tkun manifestament limitata għal perjodu iqsar, li f’dan il-każ il-perjodu tal-validità tal-viża ta’ diversi dħul jkun limitat għal dak il-perjodu.”.

                  (7)

                  L-Artikolu 6 hu emendat kif ġej:

                              (a)

                              il-paragrafu 3 hu sostitwit b’dan li ġej:
                              “3.   L-Istati Membri għandhom jitolbu ħlas ta’ EUR 70 għall-ipproċessar ta’ viżi f’każijiet fejn, fuq il-bażi tad-distanza bejn il-post ta’ residenza tal-applikant u l-post fejn tkun ġiet sottomessal-applikazzjoni, l-applikant jitlob li tittieħed deċiżjoni dwar l-applikazzjoni fi żmien tlett ijiem mis-sottomissjoni tagħha, u l-konsulat ikun aċċetta li jieħu deċiżjoni fi żmien tlett ijiem.”;

                              (b)

                              fil-paragrafu 4,

                                          (i)

                                          il-kliem introduttorji huma sostitwiti b’dan li ġej:
                                          “4.   Mingħajr preġudizzju għall-paragrafu 5 il-ħlasijiet għall-ipproċessar tal-applikazzjoni għall-viża jitneħħew għal dawn il-kategoriji ta’ persuni:”;

                                          (ii)

                                          fil-punt (a), jiżdiedu l-kliem li ġejjin:
                                          “jew ċittadini tal-Unjoni Ewropea residenti fit-territorju tal-Istat Membru li tiegħu huma ċittadini”;

                                          (iii)

                                          fil-punt (i), jiżdiedu l-kliem li ġejjin:
                                          “u minn entitajiet muniċipali oħrajn”;

                                          (iv)

                                          fil-punt (j), jiżdiedu l-kliem li ġejjin:
                                          “u ekwipaġġ tekniku li jakkumpanjhom f’kapaċità professjonali.”;

                                          (v)

                                          jiżdiedu l-punti li ġejjin:

                                                      “(o)

                                                      rappreżentanti tal-komunitajiet reliġjużi:

                                                      (p)

                                                      għall-membri tal-professjonijiet li jipparteċipaw f’wirjiet internazzjonali, konferenzi, simpożji, seminars jew avvenimenti oħrajn simili organizzati fit-territorju tal-Istati Membri;

                                                      (q)

                                                      il-parteċipanti li għandhom 25 sena jew anqas f’seminars, konferenzi, avvenimenti sportivi, kulturali jew edukattivi, organizzati minn organizzazzjonijiet mingħajr skop ta’ qligħ;

                                                      (r)

                                                      rappreżentanti ta’ organizzazzjonijiet tas-soċjetà ċivili meta jagħmlu vjaġġi għall-għanijiet ta’ taħriġ edukattiv, seminars, konferenzi, inklużi fil-qafas ta’ programmi ta’ bdil;

                                                      (s)

                                                      għal parteċipanti fi programmi uffiċjali tal-Unjoni Ewropea ta’ kooperazzjoni transkonfinali, bħall-programmi tal-Istrument Ewropew ta’ Viċinat u Sħubija (ENPI).”;

                                          (vi)

                                          jiżdied is-subparagrafu li ġej:
                                          “L-ewwel subparagrafu japplika wkoll meta l-għan tal-vjaġġ huwa transitu.”;

                              (c)

                              jiżdied il-paragrafu li ġej:
                              “5.   Jekk Stat Membru jikkoopera ma’ fornitur tas-servizzi estern bl-iskop ta’ ħruġ ta’ viża, il-fornitur tas-servizzi estern jista’ jitlob ħlas għas-servizz. Dan il-ħlas għandu jkun proporzjonat ma’ kemm ikun nefaq il-fornitur tas-servizzi estern waqt it-twettiq tal-ħidmiet tiegħu, u ma għandux ikun aktar minn EUR 30. L-Istati Membri għandhom iżommu l-possibbiltà għall-applikanti kollha biex jippreżentaw l-applikazzjonijiet tagħhom direttament lill-konsulati tagħhom. Jekk l-applikanti jkunu meħtieġa jiksbu appuntament għall-preżentazzjoni tal-applikazzjoni, l-appuntament għandu, bħala regola, isseħħ fi żmien ġimagħtejn mid-data ta’ meta jkun intalab l-appuntament.”.

                  (8)

                  L-Artikolu 10 hu emendat kif ġej:

                              (a)

                              it-titolu hu sostitwit b’dan li ġej:

                                 “Passaporti diplomatiċi u ta’ servizz”;

                              (b)

                              fil-paragrafu 2, li jiġi nnumerat mill-ġdid bħala 3, il-kliem “fil-paragrafu 1” huma sostitwiti bil-kliem “fil-paragrafi 1 u 2”;

                              (c)

                              għandu jiżdied il-paragrafu 2 ġdid kif gej:
                              “2.   Ċittadini tal-Ukraina li huma titulari ta’ passaporti bijometriċi validi ta’ servizz jistgħu jidħlu, iħallu jew jivvjaġġaw fit-territorji tal-Istati Membri mingħajr viżi.”.

                  (9)

                  L-Artikolu 12(1) hu emendat kif ġej:

                              (a)

                              fl-ewwel sentenza, il-kelma “Komunità” hi sostitwita bil-kelma “Unjoni”;

                              (b)

                              fit-tieni sentenza, il-kelma “Il-Komunità” hi sostitwita bil-kliem “L-Unjoni Ewropea”, u l-kliem “Kummissjoni tal-Komunitajiet Ewropej” huma sostitwiti bil-kliem “Kummissjoni Ewropea.”.

                  (10)

                  L-Artikolu 13 għandu jiġi emendat kif ġej:

                              (a)

                              il-paragrafu eżistenti għandu jiġi nnumerat bħala l-paragrafu 1;

                              (b)

                              jiżdied il-paragrafu li ġej:
                              “2.   Id-dispożizzjonijiet ta’ Ftehimiet bilaterali jew ta’ arranġamenti bejn l-Istati Membri individwali u l-Ukraina li jkunu ġew konklużi qabel id-dħul fis-seħħ ta’ dan il-Ftehim u li jipprovdu biex it-titulari ta’ passaporti mhux bijometriċi ta’ servizz ikunu eżenti mill-ħtieġa tal-viża għandhom ikomplu japplikaw mingħajr preġudizzju għad-dritt tal-Istati Membri kkonċernati jew tal-Ukraina li jiddenunzjaw jew jissospendu dawn il-ftehimiet bilaterali jew arranġamenti.”.

            Artikolu 2
      Dan il-Ftehim għandu jiġi rratifikat jew approvat mill-Partijiet skont il-proċeduri rispettivi tagħhom u jidħol fis-seħħ fl-ewwel jum tat-tieni xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

         Magħmul fi Brussell, fit-23 jum ta’ Lulju fis-sena elfejn u tnax, f’żewġ kopji bil-Bulgaru, biċ-Ċek, bid-Daniż, bl-Olandiż, bl-Ingliż, bl-Estonjan, bil-Finlandiż, bil-Franċiż, bil-Ġermaniż, bil-Grieg, bl-Ungeriż, bit-Taljan, bil-Latvjan, bil-Litwan, bil-Malti, bil-Pollakk, bil-Portugiż, bir-Rumen, bis-Slovakk, bis-Sloven, bl-Ispanjol, bl-Isvediż, u bl-Ukrain, u kull wieħed minn dawk it-testi huwa awtentiku bl-istess mod.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  ĠU L 243, 15.9.2009, p. 1.

         DIKJARAZZJONI TAL-UNJONI EWROPEA DWAR ID-DOKUMENTI LI GĦANDHOM IKUNU PPREŻENTATI META SSIR L-APPLIKAZZJONI GĦAL VIŻA GĦAL ŻJARA QASIRA
         L-Unjoni Ewropea se tistabbilixxi lista armonizzata ta’ dokumenti ta’ appoġġ, skont l-Artikolu 48(1)(a) tal-Kodici dwar il-Viżi, sabiex tiżgura li l-applikanti mill-Ukraina jkunu meħtieġa li jippreżentaw, fil-prinċipju, l-istess dokumenti ta’ appoġġ.

         ID-DIKJARAZZJONI TAL-UNJONI EWROPEA DWAR L-IFFAĊILITAR GĦALL-MEMBRI TAL-FAMILJA
         L-Unjoni Ewropea tinnota s-suġġeriment tal-Ukraina biex tingħata definizzjoni usa’ tal-kunċett ta’ membri tal-familja li għandhom jibbenefikaw mill-iffaċilitar ta’ viża kif ukoll tinnota l-importanza li l-Ukraina tagħti lis-simplifikazzjoni tal-moviment ta’ din il-kategorija ta’ persuni.
         Sabiex tiġi ffaċilitata l-mobbiltà ta’ għadd estiż ta’ persuni li għandhom konnessjonijiet familjari (b’mod partikolari l-aħwa u wliedhom) ma’ ċittadini tal-Ukraina legalment residenti fit-territorji tal-Istati Membri jew ma’ ċittadini tal-Unjoni Ewropea residenti fit-territorju tal-Istat Membru li tiegħu huma ċittadini, l-Unjoni Ewropea tistieden lill-uffiċċji konsulari tal-Istati Membri biex jagħmlu użu sħiħ mill-possibbiltajiet eżistenti fil-Kodiċi dwar il-Viżi biex jiġi ffaċilitat il-ħruġ ta’ viżi lil din il-kategorija ta’ persuni, inkluż b’mod partikolari, is-simplifikazzjoni tad-dokumenti ta’ prova mitluba għall-applikanti, l-eżenzjonijiet mit-tariffi tal-ipproċessar u, fejn xieraq, il-ħruġ ta’ viżi ta’ diversi dħul.

         ID-DIKJARAZZJONI TAL-UNJONI EWROPEA DWAR L-ARTIKOLU 10 (2) TAL-FTEHIM
         L-Unjoni Ewropea tista’ tinvoka sospensjoni parzjali tal-Ftehim u partikolarment l-Artikolu 10(2), skont il-proċedura stipulata permezz tal-Artikolu 14(5) tal-Ftehim, jekk l-implimentazzjoni tal-Artikolu 10(2) tkun abbużata mill-Ukraina jew twassal għal theddida għas-sigurtà pubblika. Jekk l-implimentazzjoni tal-Artikolu 10(2) tkun sospiża, l-Unjoni Ewropea tibda konsultazzjonijiet fil-qafas tal-Kumitat imwaqqaf permezz tal-Ftehim bil-ħsieb li ssolvi l-problemi li jkunu wasslu għas-sospensjoni.

         ID-DIKJARAZZJONI KONĠUNTA DWAR L-ISVIZZERA U L-LIECHTENSTEIN
         Il-Partijiet jinnotaw ir-relazzjoni mill-qrib bejn l-Unjoni Ewropea u l-Isvizzera u l-Liechtenstein, partikolarment bis-saħħa tal-Ftehim tat-26 ta’ Ottubru 2004 dwar l-assoċazzjoni ta’ dawn il-pajjiżi mal-implimentazzjoni, l-applikazzjoni u l-progress tal-acquis ta’ Schengen.
         F’dawn iċ-ċirkostanzi, ikun mixtieq li l-awtoritajiet tal-Isvizzera u tal-Liechtenstein u tal-Ukraina jikkonkludu, bla dewmien, ftehimiet bilaterali dwar l-iffaċilitar tal-ħruġ ta’ viżi għal żjajjar qosra b’termini simili għall-Ftehim emendat.


title: 2011/616/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/255

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009
   (2011/616/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikulari l-Artikolu 185 tiegħu,

               —

               wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b’mod partikulari l-Artikolu 4b tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ Qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0124/2011),

               1.

               Jagħti l-kwittanza lid-Direttur Eżekuttiv tal-Impriża Konġunta SESAR għall-implimentazzjoni tal-baġit tal-Impriża Konġunta għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu sabiex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-direttur tal-Impriża Konġunta SESAR, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 342, 16.12.2010, p. 30.

      (2)  ĠU L 248, 16.9.2002, p. 1.

      (3)  ĠU L 352, 31.12.2008, p. 12.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi l-osservazzjonijiet li jagħmlu parti integrali mid-Deċiżjoni tiegħu dwar il-kwittanza fir-rigward tal-implimentazzjoni tal-baġit tal-Impriża Konġunta SESAR għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Impriża Konġunta SESAR għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Impriża Konġunta SESAR għas-sena finanzjarja li ntemmet fil-31 ta’ Diċembru 2009, flimkien mat-tweġibiet tal-Impriża Konġunta (1),

                  —

                  wara li kkunsidra r-rakkomandazzjoni tal-Kunsill tal-15 ta’ Frar 2011 (05894/2011 — C7-0051/2011),

                  —

                  wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikulari l-Artikolu 185 tiegħu,

                  —

                  wara li kkunsidra r-Regolament tal-Kunsill (KE) Nru 1361/2008 tas-16 ta’ Diċembru 2008 li jemenda r-Regolament (KE) Nru 219/2007 dwar l-istabbiliment ta’ Impriża Konġunta għall-iżvilupp tas-sistema Ewropea ta’ ġenerazzjoni ġdida għall-ġestjoni tat-traffiku tal-ajru (SESAR) (3), u b'mod partikulari l-Artikolu 4b tiegħu,

                  —

                  wara li kkunsidra r-Regolament Finanzjarju tal-Impriża Konġunta SESAR adottat mill-Bord Eżekuttiv tiegħu fit-28 ta’ Lulju 2009 (minn hawn 'il quddiem imsejjaħ “Regolament Finanzjarju SESAR”),

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ Qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0124/2011),

                  A.

                  billi l-Qorti Ewropea tal-Awdituri ddikjarat li kisbet assigurazzjoni raġonevoli li l-kontijiet annwali għas-sena finanzjarja 2009 huma affidabbli, u li l-operazzjonijiet li sottostanti huma legali u regolari,

                  B.

                  billi l-Impriża Konġunta SESAR twaqqfet fi Frar 2007 bil-għan li tħaddem il-programm Riċerka dwar il-Ġestjoni tat-Traffiku fl-Ajru Uniku Ewropew (SESAR),

                  C.

                  billi l-Impriża Konġunta tinsab fil-fażi tagħha ta’ tnedija u kienet għadha ma stabbilixxietx bis-sħiħ il-kontrolli interni tagħha u s-sistemi tagħha ta’ informazzjoni finanzjarja sa tmiem l-2009,

                  D.

                  billi l-Impriża Konġunta hija s-sid tal-assi kollha tanġibbli u mhux tanġibbli maħluqa minnha jew li jiġu trasferiti lilha għall-fażi ta’ żvilupp tal-proġett SESAR, b'konformità mal-ftehim speċifiku milħuq mal-membri tagħha,

                  E.

                  billi f'April 2010 il-Qorti tal-Awdituri ppreżentat l-Opinjoni Nru 2/2010 dwar ir-Regolament Finanzjarju tal-Impriża Konġunta SESAR,

                  1.

                  Jilqa' b'sodisfazzjon il-fatt li l-Qorti tal-Awdituri sabet li l-kontijiet tal-Impriża Konġunta għall-2009 huma affidabbli u t-tranżazzjonjiet sottostanti, jekk jitqiesu komplessivament, huma legali u regolari;

                  2.

                  Jinnota li l-Impriża Konġunta rċeviet EUR 55 000 000 miljun f'approprjazzjonijiet għall-impenji u EUR 27 689 788 f'approprjazzjonijiet għall-ħlasijiet mill-baġit tal-Unjoni għall-2009;

         Implimentazzjoni tal-baġit

                  3.

                  Jinnota li l-baġit finali tal-Impriża Konġunta għall-2009 kien jinkludi EUR 325 000 000 f'approprjazzjonijiet għall-impenji u EUR 157 000 000 f'approprjazzjonijiet għall-ħlasijiet; jagħraf ukoll li r-rati ta’ użu tal-approprjazzjonijiet għall-impenji u għall-ħlasijiet kienu ta’ 97,1 % u 43,2 % rispettivament;

                  4.

                  Jirrikonoxxi li l-Impriża Konġunta għadha fil-perjodu tal-bidu meta jitqies li r-Regolament (KE) Nru 1361/2008, li jimmodifika l-att bażiku tal-Impriża Konġunta SESAR (KE) Nru 219/2007, ġie adottat biss fis-16 ta’ Diċembru 2008;

                  5.

                  Jinnota li d-depożiti tal-bank fl-aħħar tas-sena, li jammontaw għal EUR 86 800 000, jirrappreżentaw ksur tal-prinċipju baġitarju tal-ekwilibrju;

                  6.

                  Iqis li hu importanti li jiġu stabbiliti l-kundizzjonijiet skont liema, jekk il-bilanċ tal-kont tar-riżultat ekonomiku jkun pożittiv, għandu jiddaħħal fil-baġit tal-Impriża Konġunta dis-sena finanzjarja ta’ wara sabiex tiġi speċifikata l-applikazzjoni ta’ din id-deroga mill-prinċipju baġitarju ġenerali ta’ ekwilibriju;

                  7.

                  Hu mħasseb li sistema ta’ ġestjoni integrata, tippermetti l-allokazzjoni ta’ spejjeż għal pakketti ta’ xogħol speċifiċi u l-identifikazzjoni tas-sorsi ta’ finanzjament tal-ispejjeż operattivi, kienu għadhom ma daħlux fit-test sa Diċembru 2009;

                  8.

                  Jitlob li mal-baġit ta’ kull sena jiġi mehmuż rapport speċjali dwar il-bilanċ mhux minfuq trasferit minn snin preċedenti, li jispjega għalfejn dawn l-approprjazzjonijiet imsemmija ma ntużawx, u kif u meta se jintużaw;

         Kontribut tal-Membri

                  9.

                  Jitlob lill-Impriża Konġunta tarmonizza l-preżentazzjoni tal- kontribuzzjonijiet tal-membri fil-kontijiet taħt il-gwida tal-Kummissjoni;

                  10.

                  Jitlob lill-Impriża Konġunta tiżviluppa iktar, fir-Regoli ta’ Implimentazzjoni tagħha, l-Artikoli 97 u 98 tar-Regoli Finanzjarji SESAR b'dispożizzjonijiet dwar sħubija u kofinanzjament, partikolarment:

                              —

                              l-arranġamenti għall-adeżjoni ta’ membri ġodda,

                              —

                              il- kontribuzzjonijiet in natura mingħand membri,

                              —

                              it-termini u l-kundizzjonijiet li skonthom l-Impriża Konġunta tista' tivverifika l-kontribuzzjonijiet tal-membri,

                              —

                              il-kundizzjonijiet skont liema l-Bord Amministrattiv jista' japprova l-kofinanzjament ogħla mir-rata massima standard ta’ 50 %;

         Sistemi ta’ kontroll intern

                  11.

                  Iħeġġeġ lill-Impriża Konġunta tlesti l-implimentazzjoni tas-sistemi tagħha ta’ kontroll intern u ta’ informazzjoni finanzjarja;

                  12.

                  Jilqa' s-sejbiet tal-Qorti tal-Awdituri li ttieħdu passi importanti fl-2009 għall-ħolqien ta’ sistemi ta’ kontroll iżda jesprimi tħassib li għodda integrata għall-ġestjoni tal-informazzjoni finanzjarja, baġitarja u operattiva kienet għadha ma daħlitx fis-seħħ sal-aħħar tas-sena; jinnota t-tweġiba tal-Impriża Konġunta li s-sistemi finanzjarji kienu daħlu fis-seħħ sa' Mejju 2010;

                  13.

                  Jitlob lill-Impriża Konġunta tinkludi fir-Regoli Finanzjarji tagħha, referenza speċifika għas-setgħat tas-Servizz ta’ Verifika Interna (IAS) bħala l-Awditur Intern tagħha, abbażi tad-dispożizzjoni stabbilita fir-Regolament Finanzjarju ta’ Qafas għall-entitajiet tal-Komunità;

                  14.

                  Iqis li, b'mod partikolari li r-rwol talIAS bħala l-Awditur Intern għandu jkun li jagħti parir lill-Impriża Konġunta dwar kif għandha tittratta r-riskji, billi joħroġ opinjonijiet indipendenti dwar il-kwalità tas-sistemi ta’ amministrazzjoni u ta’ kontroll u billi toħroġ rakkomandazzjonijiet għat-titjib tal-kundizzjonijiet tal-implimentazzjoni tal-operazzjonijiet u għall-promozzjoni ta’ amministrazzjoni finanzjarja soda; iqis li huwa essenzjali li l-Impriża Konġunta tippreżenta rapport lill-awtorità tal-kwittanza, li jkun imħejji mid-direttur tagħha u li jiġbor fil-qosor l-għadd u t-tip ta’ verifiki interni li jkunu saru mill-Awditur Intern, ir-rakkomandazzjonijiet li jkunu saru u l-azzjonijiet li jkunu ttieħdu rigward dawn ir-rakkomandazzjonijiet;

                  15.

                  Huwa tal-fehma li, minħabba d-daqs tal-baġit tagħha u l-kumplessità tal-kompiti tagħha, l-Impriża Konġunta għandha tistabbilixxi kumitat ta’ verifika, li jirrapporta direttament lill-Bord Amministrattiv;

         Regolament Finanzjarju

                  16.

                  Jagħraf li wara d-dħul fis-seħħ tar-Regolament (KE) Nru 1361/2008 li jemenda r-Regolament (KE) Nru 219/2007, il-Bord Amministrattiv adotta r-Regoli Finanzjarji SESAR il-ġodda fit-28 ta’ Lulju 2009; iqis li dawn ir-regoli huma fil-biċċa l-kbira bbażati fuq il-prinċipji tar-Regolament Finanzjarju ta’ Qafas minkejja li hu tal-opinjoni li jista' jsir iktar titjib rigward:

                              —

                              l-eċċezzjonijiet għall-prinċipji baġitarji,

                              —

                              ir-rwol tas-Servizz tal-IAS,

                              —

                              l-istabbiliment ta’ kumitat ta’ verifika,

                              —

                              dispożizzjonijiet rigward l-isħubija ta’ SESAR.

         (1)  ĠU C 342, 16.12.2010, p. 30.

         (2)  ĠU L 248, 16.9.2002, p. 1.

         (3)  ĠU L 352, 31.12.2008, p. 12.

         (4)  ĠU L 357, 31.12.2002, p. 72.


title: 2011/584/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009#Riżoluzzjoni tal-Parlament Ewropew tal- 10 ta’ Mejju 2011 li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/173

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009
   (2011/584/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea għall-Mediċini għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (3) li jistabbilixxi l-Aġenzija Ewropea għall-Mediċini, u b’mod partikolari l-Artikolu 68 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0153/2011),

               1.

               Jipposponi d-deċiżjoni tiegħu dwar l-għoti tal-kwittanza lid-Direttur Eżekuttiv tal-Aġenzija Ewropea għall-Mediċini għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea għall-Mediċini, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’ Il-Ġurnal Uffiċjali tal-Unjoni Ewropea (Serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 28.

      (2)  ĠU L 248, 16.9.2002, p. 1.

      (3)  ĠU L 136, 30.4.2004, p. 1.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2011
      li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea għall-Mediċini għas-sena finanzjarja 2009
      IL-PARLAMENT EWROPEW,

                  —

                  wara li kkunsidra l-kontijiet annwali definittivi tal-Aġenzija Ewropea tal-Mediċini (EMEA) għas-sena finanzjarja 2009,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Mediċini għas-sena finanzjarja 2009, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

                  —

                  wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,

                  —

                  wara li kkunsidra r-Regolament (KE) Nru 726/2004 tal-Parlament Ewropew u tal-Kunsill (3) li jistabbilixxi l-Aġenzija Ewropea għall-Mediċini, u b'mod partikolari l-Artikolu 68 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar il-qafas ta’ Regolament Finanzjarju għall-entitajiet imsemmija fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,

                  —

                  wara li kkunsidra r-Rapport Annwali tal-Awditjar Intern tas-Servizz tal-Awditjar Intern dwar l-Aġenzija Ewropea għall-Mediċini għall-2009;

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0153/2011),

                  A.

                  billi fir-rapport tagħha dwar il-kontijiet annwali tal-Aġenzija Ewropea tal-Mediċini għas-sena finanzjarja 2009, il-Qorti tal-Awdituri esprimiet riżervi fl-opinjoni tagħha dwar il-legalità u r-regolarità tat-tranżazzjonijiet ta’ bażi,

                  B.

                  billi fil-5 ta’ Mejju 2010, il-Parlament ta l-kwittanza lid-Direttur Eżekuttiv tal-Aġenzija għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li takkumpanja d-deċiżjoni ta’ kwittanza, fost affarijiet oħra:

                              —

                              wera t-tħassib tiegħu dwar dak li sabet il-Qorti tal-Awdituri rigward l-ammonti tal-approprjazzjonijiet baġitarji trasferiti u mħassra li laħqu rispettivament EUR 36 000 000 (19,7 % tal-baġit) u EUR 9 700 000 (5,3 % tal-baġit),

                              —

                              jistieden lill-Aġenzija biex ittejjeb il-kwalità tal-proċeduri tal-akkwisti tagħha sabiex ittemm in-nuqqasijiet identifikati mill-Qorti tal-Awdituri (bħal pereżempju, f'dak li jirrigwarda l-applikazzjoni ta’ metodi ta’ evalwazzjoni għall-kriterji ta’ prezz u rigward il-ġustifikazzjonijiet indispensabbli għall-għażla tal-proċeduri),

                  C.

                  billi l-baġit tal-Aġenzija għall-2009 kien ta’ EUR 194 000 000, li jfisser żieda ta’ 6,28 % fuq is-sena finanzjarja 2008,

                  D.

                  billi l-baġit tal-Aġenzija hu ffinanzjat kemm mill-baġit tal-Unjoni, li jirrappreżenta 18,52 % mid-dħul totali tal-2009, u aktar u aktar, minn imposti mħallsa minn kumpaniji farmaċewtiċi, u billi konsegwentement, il-kontribut ġenerali tal-Unjoni naqas b'9,2 % bejn l-2008 u l-2009,

         Kunsiderazzjonijiet ġenerali

                  1.

                  Jinsab serjament imħasseb dwar it-tweġibiet tal-Aġenzija għall-kwistjonijiet sinifikanti li tqajmu mill-Qorti tal-Awdituri u s-Servizz tal-Awditjar Intern (IAS), bħal pereżempju:

                              i.

                              il-ġestjoni tal-proċeduri tal-akkwist;

                              ii.

                              in-nuqqas ta’ rispett għal proċeduri implimentattivi rigward l-identifikazzjoni u l-ġestjoni tal-kunflitti ta’ interess għall-persunal u l-esperti tagħha;

                              iii.

                              il-kriterji użati għar-reklutaġġ tal-persunal;

                  2.

                  Iqis b'mod partikolari li l-aspetti msemmija hawn fuq jistgħu jwasslu għall-possibilità ta':

                              i.

                              żbalji persistenti fil-ġestjoni tal-proċeduri tal-akkwist, bħal dawk li nstabu fl-2009 li jikkorrispondu għal ammont sinifikanti tal-baġit totali tal-Aġenzija, li jistgħu jikkompromettu l-legalità u r-regolarità tat-tranżazzjonijiet ta’ bażi għall-kontijiet tal-Aġenzija;

                              ii.

                              riskji potenzjali għall-indipendenza tal-esperti/persunal involuti fl-evalwazzjoni tal-prodotti mediċinali;

                              iii.

                              inuqqasijiet potenzjali fir-reklutaġġ tal-persunal/esperti li jistgħu jwasslu mhux biss għall-iskwalifika ta’ kandidati kompetenti u/jew ir-reklutaġġ ta’ kandidati inqas kwalifikati, iżda wkoll għal effetti negattivi fuq il-kwalità tal-ħidma ta’ valutazzjoni xjentifika tal-Aġenzija;

         Ġestjoni baġitarja u finanzjarja

         Proċeduri ta’ akkwist

                  3.

                  Jinsab imħasseb dwar dak li sabet il-Qorti tal-Awdituri rigward żbalji fil-proċeduri tal-akkwist li jikkorrispondu għal ammont sinifikanti tal-baġit totali tal-Aġenzija għas-sena finanzjarja tal-2009; jenfasizza li fl-2008, il-Qorti tal-Awdituri kienet diġà identifikat nuqqasijiet f'din il-kwistjoni u b'mod partikolari fl-applikazzjoni ta’ metodi ta’ evalwazzjoni għall-kriterji ta’ prezz u fil-ġustifikazzjoni għall-għażla ta’ proċeduri;

                  4.

                  Jirrikonoxxi b'mod partikolari li f'għadd ta’ proċeduri għall-akkwist ta’ kuntratti qafas kbar tal-IT bil-valur stmat ta’ EUR 30 000 000, l-Aġenzija għamlet ħafna żbalji fl-2009 meta nfetħu l-proċeduri bħal:

                              i.

                              żbalji aritmetiċi fl-evalwazzjoni tal-kriterji għall-għoti;

                              ii.

                              dokumentazzjoni mhux xierqa tal-evalwazzjoni minn membru tal-kumitat tal-evalwazzjoni;

                              iii.

                              nuqqas ta’ evidenza li l-metodu ta’ evalwazzjoni tal-kriterji tal-għażla kien ġie applikat b'mod konsistenti u li għalhekk kien jagħti lok għal interpretazzjonijiet differenti;

                              iv.

                              nuqqas ta’ kontrolli biex jitnaqqas ir-riskju ta’ żbalji fil-ftuħ ta’ proċedura negozjata li, b'riżultat, ma tawx garanzija li kien inkiseb l-akbar valur għall-flus minfuqa bħala riżultat ta’ żbalji fl-implimentazzjoni tal-kriterji tal-għotjiet;

                  5.

                  Jirrikonoxxi wkoll li f'żewġ akkwisti nnegozjati oħrajn ta’ EUR 5 300 000 u EUR 4 000 000 ma’ fornitur wieħed, saru għal darba oħra ħafna żbalji meta nfetħet il-proċedura, bħal pereżempju:

                              i.

                              il-fatt li ma nħarget ebda sejħa formali għall-offerti;

                              ii.

                              il-fatt li ma ġiet ippreparata minn qabel l-ebda speċifikazzjoni teknika ddettaljata;

                              iii.

                              speċifikazzjonijiet tekniċi li ma ddefinixxewx b'mod ċar il-prodotti kollha li jridu jinxtraw qabel ma nbeda n-negozjar;

                              iv.

                              ma nħatar l-ebda kumitat ta’ evalwazzjoni;

                              v.

                              ma ġie ppreparat l-ebda rapport ta’ evalwazzjoni;

                  6.

                  Jieħu nota, għalhekk, tal-fatt li l-Aġenzija naqset milli tikkonforma mad-diversi rekwiżiti tar-regolamenti relevanti dwar l-akkwist pubbliku;

                  7.

                  Mhuwiex lest li jaċċetta li l-Aġenzija ma kinitx kapaċi twaqqaf sistema ta’ kontroll biex jiġu evitati jew identifikati fil-ħin l-iżbalji persistenti ta’ hawn fuq li jheddu l-legalità u r-regolarità tat-tranżazzjoni ta’ bażi għall-kontijiet tal-Aġenzija; għal din ir-raġuni, iħeġġeġ lill-Aġenzija biex ittejjeb il-kwalità tal-proċeduri tal-akkwist tagħha sabiex ittemm in-nuqqasijiet identifikati mill-Qorti tal-Awdituri;

                  8.

                  Jitlob lill-Aġenzija tistabbilixxi pjan ta’ akkwist pubbliku multiannwali li jiżgura kontrolli tekniċi u proċedurali iktar b'saħħithom u tirrapporta lill-awtorità tal-kwittanza dwar din il-kwistjoni sat-30 ta’ Ġunju 2011;

                  9.

                  Jitlob lill-Aġenzija tiżgura li r-riżultati tal-proċeduri tal-akkwist pubbliku jiġu verifikati qabel ma jingħataw il-kuntratti; jistenna li dejjem jiġu ppreparati speċifikazzjonijiet tekniċi dettaljati, fid-dawl ta’ dak li sabet il-Qorti tal-Awdituri;

         Approprjazzjonijiet ittrasferiti

                  10.

                  Jinsab imħasseb li l-Qorti tal-Awdituri rrappurtat trasferiment ta’ EUR 19 500 000 (38 % tal-impenji tal-Aġenzija) u li madwar EUR 14 800 000 ta’ dan it-trasferiment kien għal attivitajiet li s'issa kienu għadhom mhumiex implimentati (jew, f'ċerti każijiet, prodotti mhux irċevuti) fl-aħħar tas-sena; jenfasizza li din is-sitwazzjoni tindika dewmien fl-implimentazzjoni tal-attivitajiet iffinanzjati mit-Titolu II (Bini, tagħmir u attivitajiet ta’ nefqa operattiva mixxellanja) tal-baġit tal-Aġenzija u li l-Aġenzija mhijiex konformi mal-prinċipju baġitarju tal-annwalità; evalwa t-tweġiba tal-Aġenzija dwar l-osservazzjonijeit u jilqa' pożittivament l-isforzi biex jitnaqqsu t-trasferimenti tal-bilanċi mill-Aġenzija; iħeġġeġ lill-Aġenzija tkompli b'dan il-proċess sabiex tapplika bis-sħiħ il-prinċipju ta’ annwalità;

                  11.

                  Jinnota li l-Qorti tal-Awdituri diġà rrappurtat livell għoli ta’ trasferimenti fis-snin finanzjarji preċedenti u jinsab imħasseb li din is-sitwazzjoni tmur kontra l-prinċipju tal-annwalità; jinnota b'mod partikolari li l-ammonti tal-approprjazzjonijiet baġitarji tal-2008 trasferiti u mħassra laħqu rispettivament EUR 36 000 000 (19,7 % tal-baġit tal-2008) u EUR 9 700 000 (5,3 % tal-baġit tal-2008);

         Dħul minn ħlasijiet

                  12.

                  Jistieden lill-Aġenzija tiżgura koordinazzjoni aħjar bejn is-servizzi finanzjarji u xjentifiċi sabiex tirrimedja d-dewmien twil u mhux aċċettabbli għall-ordnijiet ta’ rkupru; jinnota l-fatt li l-Qorti tal-Awdituri rrappurtat li żewġ ordnijiet ta’ rkupru (EUR 226 200 u EUR 110 200), minn għaxra ttestjati, kellhom dewmien twil ħafna (21 u 5 xhur rispettivament), dewmien li jikser ir-regoli interni tal-Aġenzija;

                  13.

                  Jenfasizza li l-baġit tal-Aġenzija hu ffinanzjat kemm mill-Baġit tal-Unjoni kif ukoll mid-drittijiet imħallsa mill-industrija farmaċewtika għall-applikazzjoni jew għaż-żamma ta’ awtorizzazzjoni tal-Unjoni għat-tqegħid fis-suq; jinnota, madankollu, li l-kontribuzzjoni mill-baġit tal-UE tirrappreżenta biss 18,7 % tal-baġit kumplessiv u dan naqas tul is-snin; pereżemppju, fl-2005, il-kontribuzzjoni kienet tirrappreżenta 22,7 %); jenfasizza li l-baġit kumplessiv disponibbli għall-Aġenzija kien jammonta għal EUR 194 389 000;

         Kuntratti ta’ kambju esteru

                  14.

                  Jistenna li l-Aġenzija timmaniġġja b'mod prudenti l-politika stabbilita tagħha li tidħol f'kuntratt tal-kambju bil-quddiem sabiex tipproteġi parti mill-baġit amministrattiv tagħha mill-varjazzjonijiet sfavorevoli fir-rata tal-kambju tal-isterlina; jistenna li l-Aġenzija timmaniġġja b'mod prudenti tranżazzjonijiet bħal dawn biex jiġi evitat it-telf fil-kambju bħal ma ġara bit-telf ta’ EUR 900 000 fl-2009; jinnota li din hija osservazzjoni rikorrenti magħmula mill-Qorti tal-Awdituri; jitlob lill-Aġenzija tikkomunika l-politika tagħha tat-teżor riveduta lill-kumitat kompetenti tal-Parlament mingħajr dewmien; bi ħsiebu jsegwi l-politika tat-teżor riveduta;

                  15.

                  Jinnota min-naħa tal-Aġenzija li l-politika tat-teżor ġiet riveduta, adottata u approvata formalment mill-Kumitat Konsultattiv tal-Verifika tal-Aġenzija; jitlob lill-Aġenzija biex sat-30 ta’ Ġunju 2011 tipprovdi lill-Parlament ġabra ta’ informazzjoni ġenerali dwar l-implimentazzjoni tal-politika tat-teżor riveduta;

         Prestazzjoni

                  16.

                  Iqis il-valutazzjoni tal-adegwatezza u l-effettività tas-sistemi implimentati biex jingħata appoġġ għall-għoti tal-parir xjentifiku għall-mediċini tal-bniedem fl-Aġenzija bħala għodda importanti biex titkejjel il-prestazzjoni tal-Aġenzija; jirrikonoxxi li s-Servizz tal-Awditjar Intern (IAS) għamel verifiki u sab nuqqasijiet kritiċi f'dan ir-rigward;

         Il-ġestjoni tal-kunflitti ta’ interess

                  17.

                  Jaħseb li mhux aċċettabbli l-fatt li l-Aġenzija ma tapplikax ir-regoli relevanti b'mod effettiv, li jwassal għall-fatt li m'hemm l-ebda garanzija li l-evalwazzjoni ta’ mediċini għall-użu tal-bniedem titwettaq minn esperti indipendenti; jindika li tnax-il rakkomandazzjoni “importanti ħafna” u waħda “kritika” minn bosta Rapporti Annwali tal-Awditjar preċedenti tal-IAS dwar l-Aġenzija, li l-biċċa l-kbira minnhom jirrigwardaw l-indipendenza ta’ esperti, kienu għadhom ma ġewx implimentati fl-2009, filwaqt li l-ewwel waħda minnhom tmur lura sal-2005;

                  18.

                  Jinnota l-impjegar tal-eks Direttur Direttur tal-Aġenzija minn kumpanija ta’ konsulenza li tagħti parir, fost kumpaniji oħrajn, lil kumpaniji farmaċewtiċi dwar l-iżvilupp ta’ mediċini ġodda u t-tnaqqis tal-perjodu meħtieġ biex jiddaħħlu fis-suq; jenfasizza li dan il-pass joħloq xi dubju dwar l-indipendenza reali tal-Aġenzija; jinnota li l-Artikolu 16 tar-Regolament tal-Persunal tal-Uffiċjali tal-Unjoni Ewropea (6) jagħti setgħa ta’ diskrezzjoni wiesgħa lill-Bord Maniġerjali biex jippermetti jew jipprojbixxi dan it-tip ta’ impjegar; jinnota l-fatt li wara li aċċetta l-impjegar futur tal-eks Direttur Eżekuttiv tal-Aġenzija, il-Bord Maniġerjali eventwalment iddeċieda li jistipula limiti rigward l-attivitajiet professjonali ġodda u futuri tiegħu; jitlob, madankollu, li l-Aġenzija tipprovdi lill-awtorità ta’ kwittanza, sat-30 ta’ Ġunju 2011, rapport li jniżżel il-każijiet kollha komparabbli li seħħew mindu nħolqot l-Aġenzija u li jispjega bir-reqqa d-deċiżjoni tal-Bord Maniġerjali f'kull każ;

                  19.

                  Mhuwiex lest jaċċetta li l-Aġenzija ma tikkonformax b'mod effettiv mal-Kodiċi ta’ Kondotta tagħha billi tistipula prinċipji u gwida dwar l-indipendenza u l-kunfidenzjalità applikabbli għall-membri tal-Bord tat-Tmexxija u tal-Kumitati, għall-esperti u għall-persunal tal-Aġenzija; jippretendi mill-Aġenzija li tivvaluta fid-dettall, qabel l-allokazzjoni ta’ mexxejja tat-timijiet tal-proġetti għall-prodotti, jekk l-interessi ddikjarati mill-membri tal-persunal jistgħux jinfluwenzaw l-imparzjalità u l-indipendenza tagħhom; barra minn hekk, iħeġġeġ lill-Aġenzija biex tiddokumenta u tivvaluta l-kontrolli tagħha u biex tiffalja d-deċiżjonijiet ta’ allokazzjoni relevanti li jridu jkunu disponibbli fuq is-sit elettroniku tagħha;

                  20.

                  Jenfasizza li r-reputazzjoni tal-Aġenzija tista' tiġi affettwata f'każijiet fejn l-evalwazzjonijiet jistgħu jiġu kkontestati fuq il-bażi tal-possibilità ta’ kunflitti ta’ interess;

                  21.

                  Jitlob minnufih li l-Aġenzija tipprovdi lill-awtorità ta’ kwittanza l-miżuri li hija ħadet biex tiggarantixxi l-indipendenza tal-esperti minn mindu nħolqot;

                  22.

                  Kurjuż li jkun jaf għaliex ir-rapporti tal-Qorti tal-Awdituri dwar il-kontijiet annwali tal-Aġenzija mill-2006 'l hawn ma jsemmu xejn dwar nuqqasijiet rigward l-evalwazzjoni tal-indipendenza tal-esperti;

                  23.

                  Jitlob li jkun infurmat jekk u kif l-esperti u l-persunal li qed jindirizzaw kwalunkwe waħda mill-mediċini tal-grupp benfluorex ġew iċċekkjati dwar l-indipendenza tagħhom u kif l-interessi ddikjarati tagħhom ġew verifikati;

         Proċeduri li jappoġġaw l-għoti ta’ evalwazzjoni xjentifika għall-mediċini tal-bniedem

                  24.

                  Mhuwiex lest li jaċċetta mingħand l-Aġenzija li l-informazzjoni inkluża fil-fajls tal-mediċini għall-użu tal-bniedem ma tkunx kompluta; f'dan ir-rigward iħeġġeġ lill-Aġenzija biex tiggarantixxi li l-informazzjoni ewlenija tkun faċilment aċċessjata u li jiġu stabbiliti l-linji gwida relevanti kollha dwar is-sistema tal-fajls;

                  25.

                  Barra minn hekk jitlob lill-Aġenzija biex id-Database tal-Esperti Ewropej tkun kompluta u regolarment aġġornata kif meħtieġ mir-Regolament (KE) Nru 726/2004, u biex tinforma lill-awtorità ta’ kwittanza b'dan; iħeġġeġ ukoll lill-Aġenzija tippermetti li jkun hemm irkupru effikaċi tal-informazzjoni permezz tad-databases SIAMED u Product Overview;

         Ir-rwol tal-Aġenzija u l-awtoritajiet kompetenti nazzjonali

                  26.

                  Iħeġġeġ lill-Aġenzija biex tinforma lill-awtorità ta’ kwittanza dwar il-kundizzjonijiet tal-ftehim tagħha mal-Istati Membri rigward ir-rwoli u t-trasferiment tal-ħidmiet lill-awtoritajiet kompetenti nazzjonali meta jiġu ttrattati suġġetti bħal ma huma l-indipendenza tal-kumitati, tal-esperti u l-proċess tal-evalwazzjoni minn mindu daħal fis-seħħ il-ftehim, u dwar il-livell ta’ implimentazzjoni, inkluż rekord dettaljat dwar kif dan evolva tul iż-żmien; iżomm lill-Aġenzija responsabbli għall-implimentazzjoni ta’ proċeduri preeżistenti dwar l-identifikazzjoni u l-ġestjoni tal-kunflitti ta’ interess għall-esperti tagħha sakemm dan il-ftehim mal-Istati Membri jiġi għal kollox implimentat;

         Pariri Xjentifiċi

                  27.

                  Jilqa' favorevolment l-isforzi tal-Aġenzija biex tipprovdi numru akbar ta’ pariri xjentifiċi fil-fażijiet bikrin tal-iżvilupp ta’ mediċini ġodda kif ukoll l-introduzzjoni ta’ miżuri biex titħaffef il-valutazzjoni tal-mediċini li huma ta’ importanza ewlenija għas-saħħa pubblika u biex jitħaffef il-proċess ta’ żvilupp u ta’ implimentazzjoni ta’ programmi telematiċi;

         Il-ġestjoni tar-riżorsi umani

                  28.

                  Jistieden lill-Aġenzija biex tiżgura li x-xogħlijiet sensittivi ma jiġux mogħtija lill-persunal interim; fil-fatt jirrikonoxxi li l-Aġenzija ħaddmet persunal interim (32 fl-2009) bil-kundizzjoni li l-kandidati jkunu għaddew mit-testijiet għal aġenti kuntrattwali u li wħud mill-persunal interim jagħmlu xogħol sensittiv jew għandhom aċċess għal informazzjoni sensittiva; jenfasizza r-riskji ta’ ksur tas-sigurtà potenzjali marbuta mal-aċċess tal-persunal interim għall-informazzjoni sensittiva jew in-nuqqas ta’ għarfien tal-persunal interim dwar il-proċedura li għandhom isegwu;

                  29.

                  Jistieden lill-Aġenzija biex issaħħaħ il-proċess tar-reklutaġġ tagħha u biex tiżgura li d-dokumentazzjoni tagħha tiġi mmaniġġjata b'mod korrett; jirrikonoxxi, fil-fatt, li l-IAS sab nuqqasijiet f'dan ir-rigward; jenfasizza wkoll li dokumentazzjoni mhux suffiċjenti fil-proċeduri tar-reklutaġġ tnaqqas il-possibilità li Aġenzija twieġeb għall-allegazzjonijiet ta’ trattament mhux ugwali ta’ kandidati u/jew deċiżjonijiet arbitrarji dwar ir-reklutaġġ tal-persunal; barra minn hekk iqis li sakemm il-kompetizzjoni hija limitata, ir-reklutaġġi li jirriżultaw ma jistgħux jirrappreżentaw l-aħjar għażla u li r-riżorsi umani u finanzjarji jistgħu jintużaw b'mod ineffikaċi;

         Verifika interna

                  30.

                  Mhuwiex lest li jaċċetta li d-dikjarazzjoni ta’ assigurazzjoni tad-Direttur Eżekuttiv tat-13 ta’ Mejju 2010 ma ssemmi l-ebda riserva u, konsegwentement, mhijiex konsistenti mal-impenn mogħti fil-Kodiċi ta’ Kondotta adottat mill-Aġenzija fid-dawl tad-dikjarazzjonijiet ta’ assigurazzjoni tal-IAS u l-Qorti tal-Awdituri;

                  31.

                  Ifakkar li r-rapport tad-Direttur Eżekuttiv għandu l-obbligu li jinkludi fir-rapport tiegħu ġabra fil-qosor atl-kontenut tar-rapporti tas-Servizz tal-Awditjar Intern (IAS) għall-awtorità ta’ kwittanza u, partikolarment:

                              i.

                              in-numru u t-tipi ta’ verifiki interni li saru mill-IAS;

                              ii.

                              ir-rakkomandazzjonijiet kollha (inklużi dawk li setgħu ġew irrifjutati mill-Aġenzija); u

                              iii.

                              l-azzjonijiet kollha meħuda abbażi ta’ dawk ir-rakkomandazzjonijiet;

                        Kurjuż ikun jaf jekk dawn l-obbligi twettqux fi snin preċedenti u jitlob lill-Aġenzija biex tibgħat lill-awtorità ta’ kwittanza, sat-30 ta’ Ġunju 2011, ir-rapporti tal-IAS mill-2007 'l hawn;

                  32.

                  Jinnota li l-inizjattiva tal-Aġenzija tipprovdi lill-awtorità ta’ kwittanza bir-Rapport Annwali tal-Verifika Interna dwar l-Aġenzija mħejji mill-IAS; iqis li din għandha tkun il-prattika normali ta’ trasparenza u jistenna li l-aġenziji kollha l-oħra tal-Unjoni jsegwu din il-prattika;

                  33.

                  Jirrikonoxxi li, mit-32 rakkomandazzjoni tal-IAS, waħda hija “kritika” dwar il-proċeduri implimentattivi li jinvolvu l-esperti, u tnax huma “importanti ħafna”, l-aktar dwar il-ġestjoni tar-riżorsi umani, dwar il-ġestjoni tal-kunflitti ta’ interess tal-persunal u dwar proċeduri oħrajn li jappoġġaw l-għoti ta’ evalwazzjoni xjentifika għall-mediċini għall-użu tal-bniedem fl-Aġenzija; Jistieden, għalhekk, lill-Aġenzija biex tinforma lill-awtorità ta’ kwittanza dwar il-kontenut preċiż ta’ dawn ir-rakkomandazzjoni mingħajr dewmien; iħeġġeġ lill-Aġenzija biex timplimenta b'ħeffa r-rakkomandazzjonijiet tal-IAS u biex sal-30 ta’ Ġunju 2011 tipprovdi lill-awtorità ta’ kwittanza ġabra sħiħa ta’ informazzjoni dwar il-miżuri meħuda u implimentati biex jiġu indirizzati kif xieraq dawn ir-rakkomandazzjonijiet; barra minn hekk jitlob lill-Qorti tal-Awdituri biex timmonitorja u tinforma l-awtorità ta’ kwittanza dwar l-effikaċja tal-miżuri meħuda;

         L-azzjonijiet li għandhom jittieħdu mill-Aġenzija sat-30 ta’ Ġunju 2011

                  34.

                  Iħeġġeġ lid-Direttur Eżekuttiv tal-Aġenzija, f'kooperazzjoni mal-IAS, biex jagħmel verifika ddettaljata tal-użu effettiv tal-proċeduri eżistenti rigward l-identifikazzjoni u l-ġestjoni tal-kunflitti ta’ interess għall-persunal u l-esperti tiegħu u biex jikkomunika r-riżultati lill-awtorità ta’ kwittanza sat-30 ta’ Ġunju 2011;

                  35.

                  Jistenna li l-Bord Governattiv jadotta malajr pjan ta’ azzjoni bħala soluzzjoni għan-nuqqasijiet fil-proċeduri ta’ akkwist pubbliku; jitlob, b'mod partikolari, lid-Direttur Eżekuttiv tal-Aġenzija, f'kooperazzjoni mal-IAS u d-direttorat ġenerali (DĠ) inkarigat, biex ifassal dan il-pjan ta’ azzjoni li għandu jinkludi miżuri speċifiċi u l-kalendarju għall-implimentazzjoni; jistenna li l-Aġenzija tinforma lill-awtorità ta’ kwittanza b'dawn il-miżuri speċifiċi sat-30 ta’ Ġunju 2011;

                  36.

                  Jistieden għalhekk lill-Aġenzija biex tgħarraf lill-awtorità ta’ kwittanza sat-30 ta’ Ġunju 2011 bil-miżuri li ttieħdu u t-titjib li sar fir-rigward ta’ dawn il-kwistjonijiet kollha ta’ tħassib;

                  37.

                  Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 338, 14.12.2010, p. 28.

         (2)  ĠU L 248, 16.9.2002, p. 1.

         (3)  ĠU L 136, 30.4.2004, p. 1.

         (4)  ĠU L 357, 31.12.2002, p. 72.

         (5)  ĠU L 252, 25.9.2010, p. 164.

         (6)  ĠU L 56, 4.3.1968, p. 1.

         (7)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).


title: 2012/602/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2010#Riżoluzzjoni tal-Parlament Ewropew tal- 10 ta’ Mejju 2012 li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea GNSS għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/298

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza għall-implimentazzjoni tal-baġit tal-Awtorità Ewropea ta’ Sorveljanza tal-GNSS għas-sena finanzjarja 2010
   (2012/602/UE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Aġenzija Ewropea GNSS għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea GNSS għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-21 ta’ Frar 2012 (06083/2012 – C7-0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tad-22 ta’ Settembru 2010 li jistabbilixxi Aġenzija Ewropea GNSS (3), u b’mod partikulari l-Artikolu 14 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0127/2012),

               1.

               Jagħti l-kwittanza lid-Direttur Eżekuttiv tal-Aġenzija Ewropea GNSS għall-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lid-direttur tal-Aġenzija Ewropea GNSS, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 112.

      (2)  ĠU L 248, 16.9.2002, p. 1.

      (3)  ĠU L 276, 20.10.2010, p. 11.

      (4)  ĠU L 357, 31.12.2002, p. 72.

      RIŻOLUZZJONI TAL-PARLAMENT EWROPEW
      tal-10 ta’ Mejju 2012
      li tinkludi l-kummenti li jagħmlu parti integrali mid-Deċiżjoni dwar il-kwittanza fir-rigward tal-implimentazzjoni tal-baġit tal-Aġenzija Ewropea GNSS għas-sena finanzjarja 2010
      IL-PARLAMENT EWROPEW,

                  —

                  wara li kkunsidra l-kontijiet annwali finali tal-Aġenzija Ewropea GNSS għas-sena finanzjarja 2010,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea GNSS għas-sena finanzjarja 2010, flimkien mat-tweġibiet tal-Aġenzija (1),

                  —

                  wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 – C7–0051/2012),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

                  —

                  wara li kkunsidra r-Regolament (UE) Nru 912/2010 tal-Parlament Ewropew u tal-Kunsill tad-22 ta’ Settembru 2010 li jistabbilixxi Aġenzija Ewropea GNSS (3), u b’mod partikulari l-Artikolu 14 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

                  —

                  wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A7-0127/2012),

                  A.

                  billi l-Aġenzija Ewropea GNSS (“l-Aġenzija”) saret finanzjarjament awtonoma fl-2006,

                  B.

                  billi l-Qorti tal-Awdituri ddikjarat li ma setgħatx tifforma opinjoni dwar il-kontijiet tal-Aġenzija għas-sena finanzjarja 2007 u jinnota li l-istruttura sħiħa tal-proġett Galileo kienet qed tiġi riveduta fl-2007 u li l-kontijiet tal-Aġenzija ġew ippreparati f’ambjent legali fraġli,

                  C.

                  billi l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali tal-Aġenzija għas-sena finanzjarja 2008, u dwar il-legalità u r-regolarità tat-tranżazzjonijiet sottostanti,

                  D.

                  billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali tal-Aġenzija għas-sena finanzjarja 2009 huma affidabbli, u li t-tranżazzjonijiet sottostanti huma legali u regolari,

                  E.

                  billi l-Qorti tal-Awdituri fir-rapport tagħha dwar il-kontijiet annwali tal-Aġenzija għas-sena finanzjarja 2010 kkwalifikat l-opinjoni tagħha fir-rigward tal-affidabilità tal-kontijiet annwali għas-sena finanzjarja 2010,

                  F.

                  billi fl-10 ta’ Mejju 2011, il-Parlament ta l-kwittanza lid-Direttur Eżekuttiv tal-Aġenzija Ewropea GNSS għall-implimentazzjoni tal-baġit tal-Aġenzija għas-sena finanzjarja 2009 (5), u billi, fir-riżoluzzjoni tiegħu li takkumpanja d-deċiżjoni ta’ kwittanza, il-Parlament inter alia:

                              —

                              iħeġġeġ lill-Aġenzija tirrimedja l-baġit finali ppubblikat mill-Aġenzija fil-31 ta’ Marzu 2010 peress li dan ma kienx jirrifletti l-baġit finali għall-2009 approvat mill-Bord Amministrattiv u ma kienx jinkludi d-dħul tiegħu;

                              —

                              iħeġġeġ lill-Aġenzija tirrimedja n-nuqqasijiet fil-proċeduri tal-għażla tal-persunal li jiksru l-prinċipju ta’ trattament ugwali fl-applikazzjoni tal-kriterji ta’ eliġibbiltà fil-proċeduri ta’ reklutaġġ miftuħa kemm għal kandidati interni kif ukoll għal dawk esterni;

                              —

                              jistieden lill-Aġenzija tirrimedja l-kriterji ta’ esklużjoni għas-Seba’ Programm Kwadru għar-Riċerka (FP7) li la ġew ippubblikati u lanqas verifikati,

                              —

                              jinnota li l-awtorità ta’ kwittanza ma urietx b’mod sistematiku li kienu ġew verifikati l-kriterji għall-intrapriżi żgħar u ta’ daqs medju, għall-benefiċjarji potenzjali f’wieħed mis-suġġetti li l-għanijiet tiegħu ma ntlaħqux,

                  G.

                  jinnota li fl-2011 l-Aġenzija ħadet il-passi meħtieġa biex tiggarantixxi t-trasparenza, it-trattament ugwali, u effikaċja fil-proċeduri għas-selezzjoni tal-persunal,

                  H.

                  billi l-baġit tal-Aġenzija għas-sena 2010 kien ta’ EUR 15 900 000 meta mqabbel mal-EUR 44 400 000 fl-2009, li juri tnaqqis ta’ 64,19 %; billi l-Aġenzija rrappurtat kontribuzzjoni tal-Unjoni Ewropea għall-baġit tagħha għall-2010 ta’ EUR 8 690 000,

         L-affidabbiltà tal-kontijiet

                  1.

                  Jinnota li, f’konformità mal-prattika tal-kontabilità tal-programm Galileo, komponenti fl-ammont ta’ EUR 4 400 000, jiġifieri Magnetotorquers tas-satelliti, magni ta’ propulsjoni għas-satelliti, tankijiet tal-fjuwil għas-satelliti (Validazzjoni fl-Orbita) u arloġġi atomiċi tar-rubidju fuq l-art (Kapaċità Operattiva Sħiħa), ġew reġistrati mill-Aġenzija fl-2010 bħala nefqa fuq ir-riċerka;

                  2.

                  Jinnota li dawn l-assi ġew irreġistrati bħala nefqa għal riċerka minflok ma ġew ikklassifikati bħala assi miżmum għal trasferiment mill-Aġenzija lill-Kummissjoni; jinnota li din il-prattika ta’ kontabilità hija konformi mar-rekwiżiti tal-Unjoni għat-trattament tal-kontabilità tal-komponenti ta’ Galileo;

                  3.

                  Jinnota li fir-rapport mibgħut lill-Parlament fit-28 ta’ Frar 2012 l-Aġenzija spjegat għaliex dawn il-komponenti ġew trattati fil-kontijiet tagħha kif deskritt hawn fuq;

                  4.

                  Jinnota r-risposta tal-Aġenzija lill-Qorti tal-Awdituri f’dan ir-rigward u jirrikonoxxi li l-Aġenzija ġġustifikat li ma rreġistratx dan it-tagħmir bħala assi fil-kontijiet tagħha għar-raġunijiet li ġejjin:

                              —

                              l-objettiv tal-fażi IOV/FOC huwa li jivvaluta il-fattibbiltà teknika tas-sistema li ma ġietx ivvalidata fl-2010, meta jitqies li l-Kummissjoni, li tamministra l-programm Galileo u tieħu ħsiebu hi, m’għandhiex l-intenzjoni li twettaq il-validazzjoni ħlief aktar tard;

                              —

                              skont l-Arranġament Matimop, qatt ma kien hemm ħsieb li l-Aġenzija takkwista dan it-tagħmir u dan la qatt kien u lanqas qatt ser ikun fil-kontroll tagħha; din hija waħda mill-kundizzjonijiet għar-rikonoxximent ta’ assi skont l-istandards ta’ kontabilità tal-Unjoni;

                              —

                              mill-perspettiva tal-kontabbiltà ma deherx għaqli li t-tagħmir jiġi rikonoxxut ġaladarba ma kellu l-ebda benefiċċju/valur ekonomiku għall-Aġenzija;

                              —

                              abbażi tal-punti msemmija hawn fuq u b’konformità mal-prattiki tal-kontabbiltà li tħaddem il-Kummissjoni f’tali sitwazzjonijiet, l-ispejjeż tat-tagħmir tniżżlu bħala nfiq fuq ir-riċerka fl-2010;

                  5.

                  Jirrikonoxxi b’żieda ma’ dan li l-Qorti tal-Awdituri tosserva, li wara d-dħul fis-seħħ tar-Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar l-implimentazzjoni ulterjuri tal-programmi Ewropej ta’ navigazzjoni bis-satellita (EGNOS u Galileo) (6), bosta mill-attivitajiet u assi marbutin mal-programmi EGNOS u Galileo kienu trasferiti lill-Kummissjoni f’Diċembru tal-2009, iżda li sal-31 ta’ Diċembru 2010, l-istatus ta’ EUR 2 000 000 miżmum mill-Aġenzija fir-rigward ta’ appoġġ tekniku mill-Aġenzija Spazjali Ewropea kien għad irid jiġi vverifikat; jinnota mill-Aġenzija li t-trasferiment ta’ EUR 2 000 000 ġie ffinalizzat fit-3 ta’ Ottubru 2011;

         Ġestjoni baġitarja u finanzjarja

                  6.

                  Jieħu nota mill-Aġenzija li l-kontribuzzjoni finali magħmula mill-Unjoni lill-Aġenzija għall-2010 ammontat għal EUR 8 690 000 u li dan l-ammont jinkludi l-baġit inizjali ta’ EUR 5 135 000 kkompletati bl-irkupru ta’ bilanċ pożittiv ta’ EUR 2 755 000 u ammont addizzjonali ta’ EUR 800 000 ta’ approprjazzjoni ta’ pagament biex jiġi msaħħaħ it-Titolu III (nefqiet operattivi);

                  7.

                  Jirrikonoxxi skont ir-Rapport dwar il-Ġestjoni Baġitarja u Finanzjarja (RBFM) li l-baġit tal-Aġenzija għas-sena finanzjarja 2010 kien soġġett għal emenda waħda mill-Bord Amministrattiv; jinnota li l-baġit emendatorju jirrifletti deċiżjoni mid-DĠ ENTR għat-tisħiħ b’EUR 800 000 f’approprjazzjonijiet ta’ ħlas tal-Aġenzija skont l-intestatura tal-baġit 3100 “Nefqa għall-Istudji” sabiex tinżamm il-kapaċità ta’ pagament għall-impenji riportati mis-snin preċedenti u għal dawk li ttieħed impenn dwarhom fl-2010;

                  8.

                  Jistabbilixxi mill-RBFM li r-rata ta’ eżekuzzjoni tal-baġit tal-Aġenzija laħqet is-97 % tan-nefqa ffinanzjata mis-sussidju għall-operat tal-Unjoni u d-89 % għal attivitajiet operattivi ffinanzjati minn dħul allokat; jinnota b’mod partikolari li l-eżekuzzjoni tal-baġit tal-Aġenzija ilaħħaq:

                              —

                              96 % f’termini ta’ impenji u 89 % f’termini ta’ pagamenti skont it-Titolu I (Nefqa għall-persunal);

                              —

                              99 % f’termini ta’ impenji u 78 % f’termini ta’ pagamenti skont it-Titolu II (Nefqa Amministrattiva);

                              —

                              99 % f’termini ta’ impenji u 60 % f’termini ta’ pagamenti skont it-Titolu III (Nefqa Operattiva);

                        jinsab imħasseb li skont it-Titolu III, ir-rata ta’ eżekuzzjoni tal-Aġenzija f’termini ta’ pagamenti kienet biss ta’ 60 % meta mqabbel mas-97 % fl-2009; jilqa’ l-fatt li l-Aġenzija ħadet il-miżuri neċessarji biex tirrimedja s-sitwazzjoni, li fil-fatt irriżultaw f’ammont għoli ta’ pagamenti fl-2011 (90 % fil-każ tat-Titolu III u 94 % għall-baġit b’mod ġenerali);

                  9.

                  Jaċċerta mill-RBFM li d-Direttur Eżekuttiv kien awtorizza żewġ trasferimenti interni b’valur totali ta’ EUR 205 000 fl-2010;

                  10.

                  Jinnota r-Rapport ta’ Attività Annwali (AAR) li jistipula li l-Aġenzija rċeviet prefinanzjament mill-Kummissjoni għall-valur ta’ EUR 2 606 675 u ta’ EUR 4 556 158 bi qbil mal-Ftehim tad-Delegazzjoni għall-FP7;

         Proċeduri ta’ għotjiet

                  11.

                  Jitlob lill-Aġenzija tirrettifika n-nuqqasijiet identifikati mill-Qorti tal-Awdituri fil-proċess ta’ evawlazzjoni fir-rigward ta’ proċeduri ta’ għotjiet tal-FP7/Galileo/it-Tieni Sejħa li għandu baġit ta’ EUR 26 000 000; jirrikonoxxi b’mod partikolari l-kummenti tal-Qorti tal-Awdituri li l-kriterji għall-valutazzjoni tal-kapaċità finanzjarja tal-applikanti ma kienux definiti u għalkemm l-istatus tal-applikant jiddettermina r-rata massima ta’ rimborż, dan l-istatus ma kienx ivverifikat mill-Aġenzija;

                  12.

                  Iħeġġeġ lill-Aġenzija sabiex tirrimedja ukoll d-dgħjufijiet misjuba mill-Qorti tal-Awdituri fiż-żewġ ftehimiet ta’ għotja fi ħdan is-Sitt Programm Kwadru ta’ Riċerka (FP6)/it-Tielet Sejħa; jinnota b’mod partikolari li t-talbiet għall-ispejjeż imressqa mill-benefiċjarji kienu bbażati fuq rati standard minflok fuq spejjeż reali; ifakkar lill-Aġenzija li dan mhux konformi mal-prinċipju tan-nuqqas ta’ qligħ għall-kontribuzzjonijiet finanzjarji tal-Unjoni u li l-Aġenzija għandha tindirizza din is-sitwazzjoni minnufih;

                  13.

                  Jirrikonoxxi, b’żieda ma’ dan, il-kummenti tal-Qorti tal-Awdituri dwar ħames għotjiet ivverifikati, li kienu relatati mal-FP6, u li urew dewmien ta’ bejn sena u tliet snin fl-implimentazzjoni tagħhom u fejn innutat żidiet sussegwenti fil-valur inizjali; jinnota li l-Aġenzija ġġustifikat dan id-dewmien billi ddikjarat li n-natura teknoloġikament fuq quddiem nett tal-attivitajiet hi soġġetta għal bidla kostanti u għalhekk l-Aġenzija ħadet deċiżjoni li dawn l-emendi u l-estensjonijiet kienu meħtieġa u utli għall-programm Galileo kollu kemm hu; jinnota li, fi kwalunkwe każ, l-Aġenzija tiddikjara li qatt ma eċċediet il-limitu stipulat fil-baġit għall-kuntratti b’mod ġenerali;

         Attivitajiet ta’ akkwist pubbliku;

                  14.

                  Jinnota mill-AAR li l-Aġenzija kellha dawn l-attivitajiet ta’ akkist pubbliku fl-2010:

                              —

                              65 ordni ta’ xiri li jikkorrispondu għal amonnt totali ta’ madwar EUR 900 000;

                              —

                              6 proċeduri negozjati li jikkorrispondu għal ammont globali ta’ EUR 470 000;

                              —

                              3 sejħiet pubbliċi li jikkorrispondu għal ammont globali ta’ EUR 9 400 000;

         Konsistenza tal-Programm ta’ Ħidma Annwali (AWP) u tal-AAR

                  15.

                  Jinnota li l-AAR tal-Aġenzija mhux bilfors jirrifletti l-AWP; jistabbilixxi, b’żieda ma’ dan li l-obbjettivi tal-AWP tagħha huma kemmxejn vagi u għalhekk hu diffiċli ħafna li dawn jiġu vvalutati u li jiġi vverifikat jekk dawn twettqux; iħeġġeġ, għalhekk lill-Aġenzija ttejjeb l-AWP tagħha sabiex tippermetti lill-awtorità ta’ kwittanza tevalwa aħjar l-effikaċja ta’ din l-Aġenzija; jinnota li l-Aġenzija ħadet nota tar-rakkomandazzjonijiet tal-Qorti tal-Awdituri, u jilqa’ l-fatt li, bħala riżultat, il-format tal-AWPs li jmiss se jkun konformi mar-rekwiżiti;

         Riżorsi Umani.

                  16.

                  Iħeġġeġ lill-Aġenzija ttejjeb l-proċeduri ta’ għażla tagħha mhux biss biex ma tipperikolax it-trasparenza ta’ reklutaġġ; jirrikonoxxi l-kummenti tal-Qorti tal-Awdituri li fil-proċeduri ta’ għażla tal-persunal li ġew ivverifikati, li ma ġewx determinati limitu tal-punti għall-ammissjoni għat-testijiet bil-miktub u intervisti jew għall-inklużjoni fil-lista ta’ kandidati adegwati;

                  17.

                  Jinnota mill-AAR li l-Aġenzija nediet 16-il proċess ta’ reklutaġġ u laħqet in-numru totali ta’ 40 impjiegat sa tmiem l-2010;

                  18.

                  Jinnota ukoll li l-Aġenzija fl-AWP tagħha kienet ħasbet għal total ta’ 42 impjegat, filwaqt li n-numru totali ta’ persunal impjegat sal-31 ta’ Diċembru 2010 kien ta’ 40 (5 aktar mis-sena ta’ qabel): 18-il impjieg operattiv, 14-il impjieg amministrattiv u 8 imħallta;

         Verifika interna

                  19.

                  Jirrikonoxxi mill-AAR li l-Aġenzija ffinalizzat il-Politika għall-Ġestjoni tar-Riskju tagħha u kien żviluppat reġistru tar-riskju;

                  20.

                  Jinnota, b’żieda ma’ dan, il-kummenti tal-Aġenzija fl-AAR tagħha li sal-aħħar tal-2010, ma kien hemm l-ebda rakkomandazzjoni kritika miftuħa mis-Servizz tal-Awditjar Intern, iżda kien hemm 5 rakkomandazzjonijiet miftuħa fir-rigward ta’:

                              —

                              żvelar ta’ objettivi u indikaturi ta’ prestazzjoni fl-AWP,

                              —

                              ħtieġa li l-ħatra ta’ Uffiċjal Kontabbli tiġi fformalizzata mill-Bord Amministrattiv,

                              —

                              ħolqien ta’ deċiżjonijiet finanzjarji adegwati,

                              —

                              infurzar mill-ġdid ta’ kontrolli ewlenin fil-ġestjoni tal-għotjiet,

                              —

                              aġġornament tad-delegazzjonijiet finanzjarji u l-valutazzjoni regolari tad-drittijiet tal-utenti tal-ABAC;

                  21.

                  Jilqa’ l-fatt li skont ir-rieżami tal-implimentazzjoni annwali tal-Aġenzija tar-rakkomandazzjonijiet maħruġa f’Diċembru 2011, il-ħames rakkomandazzjonijiet msemmija hawn fuq ġew implimentati;

                  22.

                  Jiġbed l-attenzjoni għar-rakkomandazzjonijiet tiegħu mir-rapporti ta’ kwittanza preċedenti, kif stipulat fl-Anness għal din ir-riżoluzzjoni;

                  23.

                  Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta’ natura orizzontali, għar-riżoluzzjoni tiegħu tal-10 ta’ Mejju 2012 (7) dwar il-prestazzjoni, il-ġestjoni finanzjarja u l-kontroll tal-aġenziji.

         (1)  ĠU C 366, 15.12.2011, p. 112.

         (2)  ĠU L 248, 16.9.2002, p. 1.

         (3)  ĠU L 276, 20.10.2010, p. 11.

         (4)  ĠU L 357, 31.12.2002, p. 72.

         (5)  ĠU L 250, 27.9.2011, p. 232.

         (6)  ĠU L 196, 24.7.2008, p. 1.

         (7)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali)

      ANNESS

         RAKKOMANDAZZJONIJIET TAL-PARLAMENT EWROPEW MAGĦMULA TUL IS-SNIN PREĊEDENTI

                  L-Aġenzija Ewropea GNSS

                  2006

                  2007

                  2008

                  2009

                  Ġestjoni Baġitarja u Finanzjarja

                              —

                              Dħjufijiet fl-operat ta’ sistemi ta’ ġestjoni u kontroll: fi 12-il każ, l-uffiċjal tat-tnedija tat-transazzjoni ma kellux l-awtorità delegata u ma kienx segwit iċ-ċiklu finanzjarju xieraq

                              —

                              Inċertezzi rigward l-assi tal-proġetti Galileo u EGNOS

                              —

                              Dħjufijiet fil-ġestjoni tal-baġit: l-assenza ta’ rabta ċara bejn il-programm ta’ ħidma tal-Awtorità u l-baġit, trasferimenti li la kienu ġġustifikati u lanqas iddokumentati, prenotazzjonijiet ta’ ordnijiet ta’ rkupru fil-kontijiet baġitarji li saru ripetutament tard u turija inkonsistenti tal-implimentazzjoni tal-baġit.

                              —

                              Anke b’tnaqqis de facto ta’ 50 % fil-baġit, il-livell ta’ konsum ta’ approprijazzjonijiet ta’ impenn u ta’ pagamenti għall-attivitajiet operattivi kien baxx: 63 % għall-impenji u 51 % għall-pagamenti.

                              —

                              Jiddispjaċih li l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali għas-sena finanzjarja 2007, u dwar il-legalità u r-regolarità tat-tranżazzjonijiet sottostanti;

                              —

                              Inċertezzi rigward l-assi tal-proġetti Galileo u EGNOS

                              —

                              Dħjufijiet fil-ġestjoni tal-baġit: Ma ġiex stabbilit baġit ta’ emenda xieraq.

                              —

                              Jiddispjaċih li l-Qorti tal-Awdituri sfumat id-dikjarazzjoni ta’ assigurazzjoni tagħha dwar l-affidabilità tal-kontijiet annwali għas-sena finanzjarja 2008, u dwar il-legalità u r-regolarità tat-tranżazzjonijiet sottostanti;

                              —

                              Inċertezzi rigward l-assi tal-proġetti Galileo u EGNOS

                              —

                              Il-kriterji ta’ esklużjoni għas-Seba’ Programm Kwadru ma ġewx ippubblikati u vverifikati u l-Awtorità ma tatx prova sistematika li kienet ivverifikat li ma kienux intlaħqu l-kriterji għall-intrapriżi żgħar u ta’ daqs medju għall-benefiċjarji potenzjali li kienu qegħdin jipparteċipaw f’wieħed mis-suġġetti

                              —

                              Il-baġit finali ppubblikat mill-Awtorità fil-31 ta’ Marzu 2010 ma rriflettix il-baġit finali għall-2009 approvat mill-Bord Amministrattiv u ma kienx jinkludi id-dħul tiegħu, għalhekk iħeġġeġ lill-Awtorità tirrimedja din is-sitwazzjoni u tinforma lill-Awtorità ta’ Kwittanza dwar din il-bidla

                  Riżorsi Umani

                  n.a.

                  n.a.

                  n.a.

                              —

                              Nuqqasijiet fi proċeduri ta’ għażla tal-persunal

                              —

                              -Il-ħtieġa li jiġu rrimedjati n-nuqqasijiet li jiksru l-prinċipju ta’ trattament ugwali fl-applikazzjoni tal-kriterji ta’ eliġibbiltà fil-proċeduri ta’ reklutaġġ miftuħa kemm għal kandidati interni kif ukoll għal dawk esterni;

                  Verifika Interna

                  n.a.

                  n.a.

                  Jitlob lill-Aġenzija twettaq l-aħħar żewġ rakkomandazzjonijiet magħmula mis-Servizz għall-Awditjar Intern fl-2007: jiġifieri dwar impjiegi sensittivi u d-deskrizzjoni tax-xogħol

                  Jirrikonoxxi li ż-żewġ rakkomandazzjonijiet tal-IAS importanti li fadal biex jiġu implimentati huma relatati ma’ karigi sensittivi u deskrizzjonijiet tax-xogħol;